הדרוקודיום

הדרוקודיום (שם מדעי: Hadrocodium; מילולית: "גולגולת כבדה/מלאה") הוא סוג של דמוי יונק שהתקיים במשך היורה התחתון לפני 195 מיליון שנה. המאובנים שלו התגלו בסין בתצורת לופנג  שביונאן במערב-סין, התגלו ב-1985 ותוארו בשנת 2001 בידי החוקרים זה-שי לואו ואלפרד ו. קרומפטון.

ההדרוקודיום היה מראשוני היונקים האמיתיים והיה מכוסה בשיער לאורך גופו. הוא היה קטן ביותר, כשלפי השוואת גודל מהגולגולת הגיע לאורך 3.2 סנטימטרים בלבד, דומה מאוד לעכבר מודרני והוא מילא גומחה דומה של יצור קטן בעולם המלא בדינוזאורים.

למרות גודלו הקטן הוא הכיל מאפיינים הדומים ליונקים החיים כיום, ביניהם אוזן תיכונה מחוברת לגולגולת וחלל מוח רחב שהתאים ליצור כדי שישתמש במגוון חושים, ביניהם ריח, שמיעה ומגע חדים, מה שעזר לו לפעול בשעות הלילה. הדבר עזר ליונקים הראשונים לשרוד בתחרות מול הזוחלים הגדולים מהם.

ואולם למרות הקשר ליונק היה בעל מאפיינים של זוחלים והוא הטיל ביצים, אולי בדומה לברווזן והקיפודניים האוסטרלים.

קישורים חיצוניים

דמויי יונקים
בעלי חיים שחיו ביורה תחתון באסיה
יונקים שחיו ביורה באסיה
סינאפסידים שחיו במזוזואיקון
מאובני טקסונים שתוארו ב-2001
סין: מאובנים